Domstolens kendelse (Syvende Afdeling) af 22. marts 2012 – Italien mod Kommissionen
(Sag C-200/11 P)
»Appel – procesreglementets artikel 119 – statsstøtte – uforenelighed med fællesmarkedet – Kommissionens beslutning – annullationssøgsmål – forordning (EF) nr. 659/1999 – artikel 1, litra c) – ændring af en eksisterende støtte – forordning (EF) nr. 794/2004 – artikel 4, stk. 1 – midlertidig defensiv ordning for skibsbygningsindustrien«
1.                     Statsstøtte – kommissionsbeslutning, der fastslår, at en national foranstaltning er forenelig med artikel 87, stk. 1, EF – fastlæggelse af beslutningens rækkevidde – hensyntagen ikke alene til beslutningens ordlyd, men også til anmeldelsens indhold (art. 87, stk. 1, EF) (jf. præmis 27)
2.                     Statsstøtte – eksisterende og ny støtte – foranstaltning, der ændrer en eksisterende støtteordning – kvalifikation som ny støtte [Rådets forordning nr. 659/1999, art. 1, litra c); Kommissionens forordning nr. 794/2004, art. 4, stk. 1] (jf. præmis 30 og 31)
3.                     Statsstøtte – påtænkte støtteforanstaltninger – Kommissionens undersøgelse – anvendelse af de materielle retsregler, som er i kraft på tidspunktet for Kommissionens beslutningstagen (art. 88, stk. 3, EF; Rådets forordning nr. 1177/2002, art. 5) (jf. præmis 37-39 og 43)
4.                     Statsstøtte – påtænkte støtteforanstaltninger – anmeldelse til Kommissionen – begrundelsespligtens rækkevidde – anmeldelsen skal omfatte overslag over den samlede størrelse af den påtænkte støtte på grund af dens indvirkning på lovligheden af denne (art. 88, stk. 3, EF; Rådets forordning nr. 1177/2002) (jf. præmis 47-49)
5.                     Appel – angivelse af retlige anbringender og argumenter i stævningen – utilstrækkeligt præciseret anbringende – afvisning [art. 256 TEUF; statutten for Domstolen, art. 58, stk. 1; Domstolens procesreglement, art. 112, stk. 1, litra c)] (jf. præmis 52-54)
6.                     Statsstøtte – kommissionsbeslutning, der fastslår, at en national foranstaltning er forenelig med artikel 87, stk. 1, EF – ingen berettiget forventning i tilfælde af ændring af støtteordningen, der går ud over rammerne for beslutningen om tilladelse (art. 87, stk. 1, EF) (jf. præmis 65-68)
7.                     EU-ret – principper – ligebehandling – begreb – ulige behandling som følge af den tidsmæssige begrænsning af tilladelsen til at yde statsstøtte i et markedssegment – objektiv begrundelse (Rådets forordning nr. 1177/2002, art. 5) (jf. præmis 74-76)
Angående
Appel af dom afsagt af Retten (Ottende Afdeling) den 3. februar 2011 i sag T-3/09, Italien mod Kommissionen, hvorved Retten frifandt Kommissionen for en påstand om annullation af Kommissionens beslutning 2010/38/EF af 21. oktober 2008 om den statsstøtte C 20/08 (ex N 62/08), som Italien påtænker at yde ved en ændring af støtteordning N 59/04 vedrørende en midlertidig defensiv ordning for skibsbygningsindustrien (EUT 2010 L 17, s. 50).
Konklusion
1)
Appellen forkastes.
2)
Den Italienske Republik betaler sagens omkostninger.